Diari Oficial de la Generalitat Valenciana


Sumari del DOGV 8114, del 28-08-2017 (2017/7093)

Notificació de la sentència dictada en el procediment ordinari número 1158/2016.
--------------------------------------------------------------------------------

### Dades del document

Número de DOGV
:   8114

Data del DOGV
:   28-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/7093


Organisme emissor
:   Jutjat de Primera Instància Número 4 d'Alacant

Tipus de document
:   Edicte

Notificació de la sentència dictada en el procediment ordinari número 1158/2016. [2017/7093]  
José Enrique Matín Sanz, lletrat de l'Administració de justícia del Jutjat de Primera Instància número 4 d'Alacant, faig saber que en aquest jutjat es tramiten actuacions del procediment ordinari número 1158/2016, promogudes per Salomé Robles Salinas contra Fernando Cotte i Jeanne Cotte, declarats en rebel·lia i en parador desconegut, en què s'ha ordenat publicar aquest edicte per a notificar la sentència a l'esmentat demandat, la qual va ser dictada el dia 28 de març de 2017 i té la dispositiva que, literalment, és com segueix:  
  
«Estime la demanda interposada per Salomé Robles Salinas contra Fernando Cotte i Jeanne Cotte i condemne Fernando Cotte i Jeanne Cotte a atorgar escriptura pública a favor de la demandant com a compradora, de conformitat amb el que s'ha pactat en el contracte privat de compravenda de 14 de febrer de 1969, com a elevació a públic d'aquest contracte l'objecte del qual el constitueix la finca registral número 7004, tom 973, llibre 119, full 238, del Registre de la Propietat número 1 d'Alacant, i que respon a la descripció següent:  
«Urbana: número 25. Pis sisé, esquerra, lletra A, de la casa número 2 del bloc cinc, tipus B, del conjunt d'Urvisa, al terme d'Alacant. Té la façana principal a l'oest, mirant des del carrer del Mestre Alonso, i l'edifici accés per la façana que mira al nord. Està situat entre els pisos seté i cinqué, esquerra, lletra A. Es compon de menjador, tres dormitoris, lavabo, cuina, solana i galeria. Té una superfície útil de 59,14 m². Confronta: a la dreta entrant, amb el pis sisé, esquerra, lletra B; a l'esquerra i al fons, amb terreny de la finca general, destinat a zona verda i vies d'accés; i, al davant, amb el buc de l'escala i terreny comú de la mateixa casa. Quota: 3 centèsimes 125 mil·lèsimes, i participa en les despeses de vestíbul, portal, escala i ascensor amb 3,33 %».  
  
Que conste que el preu va ser de 902,50 euros i que la compradora ja l'ha satisfet totalment.  
Impose les cotes a la part demandada.  
Aquesta és la meua sentència, contra la qual es pot interposar un recurs d'apel·lació que s'haurà d'interposar davant d'aquest mateix jutjat dins del termini de 20 dies comptador des de l'endemà que es notifique aquesta sentència, de conformitat amb el que disposa l??article 458 i següents de la Llei d'enjudiciament civil, que pronuncie, mane i firme.  
Per a l'admissió a tràmit de la interposició del recurs, la part haurà d'adjuntar el resguard d'ingrés de 50 euros en el compte d'aquest jutjat número 0100 de Banesto, amb la clau 00 i el número de procediment, amb l'advertència d'inadmissió a tràmit per aplicació de la Llei orgànica del poder judicial, disposició addicional 15.2.»  
  
I perquè valga de notificació de forma deguda, expedisc aquest edicte.  
  
Alacant, 4 de juliol de 2017.- El lletrat de l'Administració de justícia: José Enrique Matín Sanz.